Държавен вестник, бр. 101, 2014 г., стр. 51

БРОЙ  101	
Д Ъ Р Ж А В Е Н  В Е С Т Н И К 	
СТР.  51  
мястото на намеса има опасност за живота на 
населението, пребиваващите или персонала.
Чл. 3. Неотложните аварийно-възстано­
вителни работи се провеждат в зоната на 
бедствие – мястото на намеса, след въвеждане 
на съответния план за защита при бедствия 
в частта, свързана с бедствието.
Чл. 4. Органите по ПБЗН извършват 
НАВР съгласно съответния план за защита 
при бедствие и/или авариен план и обхващат 
дейностите съгласно Закона за Министерство­
то на вътрешните работи (ЗМВР), както и 
координация и участие в отстраняването на 
аварии на мрежи и съоръжения на техническа­
та инфраструктура, включително изграждане 
на временни отклонения до отделни обекти и 
аварийно укрепване на сгради и съоръжения.
Чл. 5. При НАВР приоритетно се извършват 
дейности за осигуряване живота и здравето 
на населението.
Чл. 6. (1) За успешното провеждане на 
НАВР зоната на бедствието се разделя на 
сектори, участъци и обекти за работа.
(2) Секторът включва един или повече 
участъци, в които се извършват НАВР.
(3) Участъкът за работа включва един или 
няколко обекта и се определя от участващите 
сили и средства.
(4) Обектът е конкретното място, където се 
провежда НАВР от един или няколко екипа.
Чл. 7. (1) Дейностите по провеждане на 
НАВР се координират от ръководител на 
място, определен съгласно Закона за защита 
при бедствия (ЗЗБ).
(2) Ръководителят на място организира 
взаимодействието и координацията между 
частите на Единната спасителна система 
(ЕСС) за защита при бедствия в района на 
бедствието, наричано по-нататък „място на 
намеса“.
(3) Ръководителят на място при необхо­
димост сформира щаб с представители на 
участващите екипи от ЕСС.
Чл. 8. При извършване на строителните 
работи за изграждане на съоръжения за защита 
от рискови фактори, теренни преустройства, 
разчистване на поземлен имот и разрушава­
не на сгради и съоръжения или част от тях, 
разглобяване на конструкции, отстраняване, 
унищожаване или повреждане на имущество 
или насаждения, както и разполагане на съ­
оръжения, когато разпореждането е устно, в 
първия работен ден се изготвя докладна за­
писка до съответния директор на СДПБЗН/
РДПБЗН за разпоредените действия, която 
при поискване служи за предоставяне на 
информация на компетентните органи във 
връзка с обезщетяване на причинени иму­
ществени вреди. 
Чл. 9. (1) Непредвидените разходи се за­
плащат по реда на глава трета, раздел II от 
Правилника за организацията и дейността на 
Междуведомствената комисия за възстановя­
ване и подпомагане към Министерския съвет 
(ДВ, бр. 28 от 2010 г.). 
(2) Директорите на СДПБЗН/РДПБЗН 
изготвят докладна записка до директора на 
ГДПБЗН за извършените НАВР и направените 
непредвидени разходи по ал. 1 с приложени: 
справка по вид и стойност на извършените 
от тях разходи, вкл. разходи на привлечените 
по тяхно искане сили и средства и опис на 
разходооправдателните документи, съдържа­
щи извършител на разхода, номер и дата на 
съставяне на документа, стойност на разхо­
да, протоколи. Към докладната се прилагат 
заверени копия на разходооправдателните 
документи, заповеди, констативни актове, 
протоколи и отчети, искане за привличане на 
допълнителни сили и средства и заповед за 
въвеждане в изпълнение на съответния план 
за защита при бедствия.
Г л а в а  в т о р а
ДЕЙСТВИЯ ПРИ ПРОВЕЖДАНЕ НА НЕОТ­
ЛОЖНИ АВАРИЙНО-ВЪЗСТАНОВИТЕЛНИ 
РАБОТИ
Чл. 10. (1) Информация за необходимост­
та от провеждане на НАВР се получава в 
оперативните центрове (ОЦ) на Столична 
дирекция „Пожарна безопасност и защита на 
населението“ (СДПБЗН) или от оперативните 
центрове на регионалните дирекции „Пожар­
на безопасност и защита на населението“ 
(РДПБЗН). 
(2) След получаване на информацията 
дежурният в ОЦ:
1. изпраща допълнителни екипи на мястото 
на събитието;
2. докладва на Националния оперативен 
център за предприетите действия по провеж­
дане на НАВР;
3. изпълнява разпорежданията на директора 
на СДПБЗН/РДПБЗН;
4. изпълнява съответните стандартни 
оперативни процедури по Закона за защита 
при бедствия.
Чл. 11. Ръководителят на място в района 
на бедствието, място на намеса, отговаря за 
провеждането на НАВР съгласно въведения 
в изпълнение план за защитата при бедствия 
и/или аварийни планове и в зависимост от 
характера и размера на бедствието определя 
продължителността, необходимите сили и 
средства и реда за провеждане на НАВР, като: 
1. извършва разузнаване за изясняване 
и оценяване на обстановката и организира 
предприемането на мерки за намаляване на 
въздействието от бедствието;
2. при необходимост изисква допълнителен 
ресурс от сили и средства; 
3. определя реда за взаимодействие с участ­
ващите сили от ЕСС;